**המינהל הראשי להבטחת ביטחון תנועת הדרכים של משרד הפנים של רוסיה** (ברוסית: **Главное управление по обеспечению безопасности дорожного движения МВД России**, בראשי תיבות: ГУ ОБДД), הידוע בדרך כלל תחת ראשי התיבות ההיסטוריים גה-אי (ГАИ), היא סוכנות אכיפת החוק האחראית לאכיפת חוקי התנועה ברוסיה - משטרת תנועה. הגוף אחראי להסדרת התעבורה, לחקירת תאונות דרכים ואיוש נורות העצירה. בין משימותיה נכללים גם צמצום תאונות הדרכים בכלל והתאונות הקטלניות והקשות בפרט תוך שיפור איכות חייהם של הנהגים והמשתמשים בכבישים באמצעות הכוונת התנועה והזרמתה.

המינהל מהווה חלק ממשרד הפנים והוא אחראי לאכיפה בכל כבישי רוסיה.

היסטוריה
--------

משטרה ראשונה מסוגה לענייני תנועה הוקמה ברוסיה לראשונה ב-1907 בעיר סנקט פטרבורג.

במתכונתה הנוכחית המשטרה הוקמה בשם גה-אי (רוסית: ГАИ, Государственная Автомобильная Инспекция) ב-3 ביולי 1936 כמשטרת התנועה הסובייטית שנשאה רשמית את השם **"פיקוח הרכבים הממלכתי"**. 

הגוף היה חלק מנקוו"ד ועסק במאבק בתאונות, פיתוח סטנדרטים טכניים של תפעול כלי רכב, פיקוח על הכנת הנהגים וחינוכם וניהול רישום תאונות, ניתוח הגורמים להם, הבאתם לדין של נהגים שביצעו עבירות פגע וברח, ניהול הנפקת לוחיות הרישוי, גיליונות נתונים, מאגר כלי רכב ואיתור נהגים שהתחמקו מאחריות לתאונה מזירת התאונות השונות.

בשנת 1961 הגוף אוחד עם המחלקה לבקרת התנועה (Отдел по регулированию уличного движения) של משרד הפנים הסובייטי, שהתקיים בשנים 1931–1961 ונועד להכוונת התנועה. בשנת 1982 הופק סרט קולנוע בשם "פקח התנועה" (Инспектор ГАИ) בכיכובם של סרגיי ניקוננקו וניקיטה מיכאלקוב, שצולם בלייפאיה שבלטביה הסובייטית ומגולל את חייו של פקח במשטרת התנועה במסגרת עבודתו.

לאחר פירוק ברית המועצות, שמו שונה ל-GIBDD - המינהל הראשי לבטיחות בתעבורה. הגוף סופג ביקורת בשל רמת השחיתות הגבוהה בו ובשל כך היו שמועות ממרץ 2017 כי הגוף יפורק עד דצמבר 2018, כחלק מהרפורמה במשטרה הרוסית וימוזג לתוך שירות הסיור של המשטרה. ברם, שר הפנים הכחיש את השמועות הללו.

מבנה וארגון
-----------

* שירות סיור הדרכים (Дорожно-патрульная служба)
* שירות ארגון פיקוח ותעבורת דרכים (Служба дорожной инспекции и организации движения)
* בדיקה והרשמה (Служба технического осмотра и регистрации)
* חטיבת החקירות (Подразделения розыска автотранспорта)

ראשי המינהל
-----------

מאז 1992

| שם | תקופת כהונה |
| --- | --- |
| ולדימיר פיודורוב | 1992 - 2002 |
| ויקטור קיריאנוב | 2002 - 2011 |
| ולדימיר שבצוב | 2011 |
| ויקטור נילוב | 2011 - 2017 |
| מיכאיל צ'רניקוב | 2017 - ואילך |
|

גלריה
-----

* לוגו משטרת התנועה הרוסיתלוגו משטרת התנועה הרוסית
* מרכז הבקרה וחדר המצב המבצעי של משטרת התנועה הרוסית בעיר אוריול.מרכז הבקרה וחדר המצב המבצעי של משטרת התנועה הרוסית בעיר אוריול.
* תג משטרת התנועה של ברית המועצות.תג משטרת התנועה של ברית המועצות.
* תערוכה במוזיאון להיסטוריה של משטרת התנועה של דונייצק, אוקראינה.תערוכה במוזיאון להיסטוריה של משטרת התנועה של דונייצק, אוקראינה.
* רכב משנות השבעים והשמונים מדגם GAZ-24 וולגה, ששימש כניידת, מותקן כאנדרטה בחזית בניין משטרת התנועה בעיר ניז'ני נובגורוד.רכב משנות השבעים והשמונים מדגם GAZ-24 וולגה, ששימש כניידת, מותקן כאנדרטה בחזית בניין משטרת התנועה בעיר ניז'ני נובגורוד.
* שוטר תנועה במוסקבה. שנת 1935.שוטר תנועה במוסקבה. שנת 1935.
* שוטרת מכווינה את התנועה ברחובות מוסקבה. נובמבר 1945.שוטרת מכווינה את התנועה ברחובות מוסקבה. נובמבר 1945.
* רכב מוסקביץ' דגם 400–420 בצבעי משטרת התנועה הסובייטית.רכב מוסקביץ' דגם 400–420 בצבעי משטרת התנועה הסובייטית.
* ניידת משטרת התנועה הסובייטית מדגם גא"ז 21.ניידת משטרת התנועה הסובייטית מדגם גא"ז 21.
* שוטרת תנועה בלנינגרד. שנת 1942.שוטרת תנועה בלנינגרד. שנת 1942.
* ניידת שירות הסיור בסנקט פטרבורגניידת שירות הסיור בסנקט פטרבורג

ראו גם
------

* פיקוח הרכבים הצבאי (רוסיה)
* משטרת הפדרציה הרוסית
* מיליציה (ברית המועצות)
* משרד הפנים (רוסיה)
* אגף התנועה

קישורים חיצוניים
----------------

ויקישיתוף מדיה וקבצים בנושא **המינהל הראשי להבטחת ביטחון תנועת הדרכים** בוויקישיתוף
* אתר האינטרנט הרשמי של המינהל הראשי להבטחת ביטחון תנועת הדרכים

הערות שוליים
------------

1. ↑  Iskrina, N. A.; Khrapov, I. S. (1996). *GAI: 60 years* (ברוסית). Moscow: The Joint Editorial Office of the Russian Ministry of Internal Affairs.
2. ↑